Държавен вестник, бр. 97, 2002 г., стр. 74

С Т Р .  74
Д Ъ Р Ж А В Е Н   В Е С Т Н И К
Б Р О Й  97
а) съоръжения със здрава конструкция, про-
ектирани и поддържани по начин, който не
позволява замърсяването на живите двучеруп-
чести мекотели с отпадъци, замърсена вода, дим
и прах;
б) достатъчно работно пространство за из-
вършване на всички дейности;
в) достатъчно естествено или изкуствено
осветление;
2. съоръжения за доставка и/или съхранение
на питейна вода, която отговаря на изисквани-
ята на Наредба № 9 от 2001 г. за качеството на
водата, предназначена за питейно-битови цели
(ДВ, бр. 30 от 2001 г.).
(2) Използването на непитейна вода се до-
пуска само когато тя не влиза в пряк контакт с
живите двучерупчести мекотели или за почис-
тване и дезинфекция на контейнерите или обо-
рудването, които влизат в контакт с живите
двучерупчести мекотели. Тръбите и каналите
за непитейна вода трябва да са разграничени от
тези за питейна вода.
Раздел II
Специални изисквания за одобряване на цент-
ровете за пречистване
Чл. 14. Центровете за пречистване отгова-
рят на изискванията по чл. 12, 13 и чл. 33—39 и
разполагат със:
1. резервоари за пречистване с гладки, здра-
ви и водоустойчиви дъна и стени, лесни за по-
чистване чрез изстъргване или вода под наля-
гане; дъната на резервоарите са с наклон и имат
система за оттичане в зависимост от работния
им обем;
2. контейнери за съхранение на вода с водо-
устойчиви, гладки и здрави дъна и стени, лесни
за почистване чрез изстъргване или вода под
налягане.
Чл. 15. (1) Живите двучерупчести мекотели
се измиват преди пречистването с чиста морс-
ка или питейна вода под налягане.
(2) Преди започване на пречистването може
да се извърши първоначално измиване в резер-
воарите за пречистване.
(3) По време на първоначалното измиване
водата трябва да се оттича свободно в отточна-
та канализация.
(4) Преди започване на процеса на пречист-
ване контейнерите се промиват напълно с вода.
(5) В резервоарите за пречистване трябва да
постъпва достатъчно количество морска вода
за пречистването на един тон живи черупчести
мекотели за един час.
Чл. 16. (1) За процеса на пречистване се из-
ползва чиста или пречистена морска вода.
(2) Разстоянието между входящия отвор за
чиста вода и отточните отвори за отпадната вода
трябва да е достатъчно голямо, за да се избегне
замърсяване на мекотелите.
(3) Когато се извършва пречистване на мор-
ската вода, методът, който се използва, трябва
да бъде одобрен от органите на ДВСК.
(4) Когато се приготвя морска вода чрез
добавяне на химически вещества към питейна
вода, последната трябва да отговаря на изиск-
ванията на Наредба № 9 от 2001 г. за качество-
то на водата, предназначена за питейно-битови
цели.
Чл. 17. Пречиствателната система трябва да
осигурява:
1. бързо възстановяване на естественото
хранене на живите двучерупчести мекотели чрез
филтриране на водата;
2. отстраняването на отточните води от ка-
нализацията, за да се избегне повторно замър-
сяване;
3. след приключване на процеса на пречист-
ване мекотелите да останат живи, в подходящо
състояние за опаковане, съхранение и транс-
портиране преди предлагането им на пазара.
Чл. 18. (1) Количеството на живите двуче-
рупчести мекотели, подлежащи на пречиства-
не, не трябва да превишава капацитета на цен-
търа за пречистване.
(2) Живите двучерупчести мекотели се под-
лагат на непрекъснато пречистване за период,
който гарантира достигане на изискванията по
чл. 40.
(3) Периодът по ал. 2 започва от момента, в
който живите двучерупчести мекотели се пок-
рият напълно с вода в резервоарите за пречис-
тване, и завършва с изваждането им от водата.
(4) Периодът по ал. 2 се удължава в зависи-
мост от суровината (вид на живите двучеруп-
чести мекотели, район на произхода им, съдър-
жание на микроби и др.), за да се гарантира, че
след пречистването живите двучерупчести ме-
котели отговарят на изискванията по чл. 40.
Чл. 19. (1) Когато в един пречиствателен ре-
зервоар се поставят няколко партиди живи дву-
черупчести мекотели, те трябва да са от един
вид и да произхождат от един производствен
район или от различни производствени райони,
които имат един и същи здравен статус.
(2) В случая по ал. 1 продължителността на
пречистването се определя от времето, необхо-
димо за пречистване на партидата, която изис-
ква най-дълга обработка.
Чл. 20. (1) Мрежестите торби, в които се пос-
тавят живите двучерупчести мекотели в систе-
мите за пречистване, трябва да осигуряват сво-
боден приток на морската вода.
(2) Дебелината на пластовете на полагане
на живите двучерупчести мекотели трябва да
позволява нормалното отваряне на черупките
им по време на пречистването.
Чл. 21. Не се допуска поставянето на рако-
образни, риби или други морски видове в резер-
воарите за пречистване на живите двучерупчести
мекотели.
Чл. 22. (1) След завършване на пречистване-
то черупките на живите двучерупчести мекоте-
ли се промиват със струя питейна или чиста
морска вода. Промиването може да се извърши
и в резервоарите за пречистване.